Detroit Lions

Detroit Lions er et profesjonelt amerikansk fotballag basert i Detroit, Michigan. Lions konkurrerer i National Football League (NFL) i ligaens National Football Conference (NFC) i NFC North-divisjonen. Laget spiller hjemmekamper i Ford Field i Detroit.

Laget var først kjent som Portsmouth Spartans og basert i Portsmouth, Ohio, og ble med i NFL 12. juli 1930, som var lagets første sesong. Til tross for suksess i NFL klarte ikke laget å overleve i Portsmouth, som da var den minste byen med et lag i NFL. Laget ble kjøpt opp, flyttet til Detroit, og skiftet navn før -sesongen.

Lions har vunnet fire NFL-titler mellom 1935 og 1957, alle før Super Bowl ble introdusert. Siden tittelen i 1957 har laget kun vunnet én sluttspillkamp, i 1991, og er laget i NFL som har gått lengst uten en seier i sluttspillet. De er ett av fire lag, og det eneste i NFC, som aldri har spilt i et Super Bowl. De er også det eneste laget som har eksistert i alle 54 sesonger i Super Bowl-perioden uten å ha spilt i en (Cleveland Browns eksisterte ikke mellom 1996 og 1998).

Historie

Logoer og uniformer
Med unntak av en kort periode hvor laget brukte rødbrun i 1948, bestemt av lagets hovedtrener Bo McMillin (inspirert av hans år som trener ved Indiana University), har Lions sine uniformer for de meste vært like siden laget debuterte i 1930. Designet består av sølvfargede hjelmer og bukser, og enten blå eller hvite trøyer.

Blåfargen Lions bruker i uniformene og logoene er offisielt kjent som "Honolulu blå", som skal være inspirert av fargen på bølgene utenfor kysten av Hawaii.

Uniformen har gått gjennom mindre endringer gjennom årene, som endringer på det sølvfargede stripemønsteret på ermene og endring av fargene på numrene på trøyene. "TV-numre", et ekstra sett med spillernummer på uniformene som gjør det enklere for kommentatorer å identifisere spillere, ble lagt til på ermene i 1956. Logoen fikk en hvit trim i 1970, og omriss (hvitt på de blå trøyene og sølv på de hvite) ble lagt til numrene i 1972; fargene på numrene for de blå trøyene ble reversert i 1982. De grå ansiktsmaskene ble byttet til blå i 1984. I 1998 brukte laget blå bukser med de hvite trøyene sammen med grå sokker, men droppet kombinasjonen etter sesongen. I 1999 ble TV-numrene flyttet fra ermene til skuldrene.

I  brukte alle lagene i NFL throwback-uniformer, og Lions sine var like de som ble brukt i mesterskapssesongen i 1935. Hjelmene og buksene var sølv, trøyene var Honolulu blå med numre i sølv, og hadde ikke TV-numre på ermene. Laget brukte blå sokker med sorte sko. Hjelmene hadde ikke en logo, da hjelmene som ble brukt i 1935 var lagt av lær. Lions brukte også en trøye inspirert av 50-tallet i de tradisjonelle Thanksgiving Day-kampene fra  til , da NFL oppfordret lag til å gjør det.

I  la laget til en sort trim til logoen og skjortene. Ansiktsmaskene ble endret fra blå til sort. I 2005 introduserte laget en alternativ, sort trøye.

I 2008 ble de sorte trøyene droppet til fordel for en throwback-uniform i anledning lagets 75-årsjubileum. Uniformen ble lagets permanente alternative uniform i 2009, og erstattet da den sorte alternative uniformen. Lions avduket en ny logo og nye uniformer 20. april 2009. Logoen hadde fått en manke og klør, og teksten "Lions" hadde blitt modernisert.

Den 1. februar 2017 annonserte Lions en ny teksttype, logo, og at sort skulle fjernes fra lagfargene totalt. Den forrige logoen ble beholdt, men ytterkanten ble endret fra sort til sølv. Lions avduket de nye uniformene 13. april 2017, som inkluderte blå bukser for første gang siden 1998 samt et uniformsett i sølv; ansiktsmaskene ble krombelagt. Lions inkluderte initialene "WCF" på venstre erme som en permanent hyllest til William Clay Ford, som eide laget fra 1963 til han døde i 2014. Dette erstattet også "WCF"-emblemet som var lagt til på venstre bryst etter at Ford døde.

Den 20. september 2021 brukte Lions hvite bukser med de hvite borteuniformene i en kamp mot Green Bay Packers. De hvite buksene, som ikke hadde striper, hadde tidligere blitt brukt i 1948 og 1949.

Den 12. april 2023 annonserte Lions at laget skulle feire 90-årsjubileum gjennom 2023-sesongen med en spesiell logo og et emblem på trøyene. Inspirasjonen for logoen kom fra lagets logo mellom 1961 og 1969, som også var inspirasjonen for WCF-logoen og logoen laget brukte i dets 60. sesong.

21. juni 2023 avduket laget alternative blå hjelmer med logoen fra 1960-tallet til bruk med de sølvfargede uniformene. Dette var første gang siden 1955 at laget hadde blå hjelmer.

Thanksgiving Day
I 1934 forhandlet lageier George A. Richards, som også eide en stor andel av WJR i Detroit (forløperen til ABC) en avtale med NBC angeånde dekning av hans Thanksgiving-kamper. Siden da har Lions' tradisjon om å spille en kamp på Thanksgiving (den siste torsdagen i november) fortsatt uavbrutt.

Merkbare spillere

Nåværende spillere

Pensjonerte numre

Merknader:
 1 #56 ble midlertidig upensjonert med tillatelse fra Schmidt da Lions plukket opp linebacker Pat Swilling fra New Orleans Saints. Ingen spillere har brukt nummeret siden Swilling sluttet. 
 2 Posthumt. Hughes døde av et hjerteinfarkt under kamp den 24. oktober 1971, og #85 ble tatt ut av sirkulasjonen. Nummeret ble tatt i bruk igjen i 2009 (etter at wide receiver Kevin Johnson fikk tillatelse fra Hughes' familie til å bruke nummeret i 2005).

Spesielle tilfeller:
 Lions pensjonerte #93 i 2009 etter at Corey Smith forsvant, og ble antatt død, da en båt han var ute på fiskuter med venner i veltet utenfor kysten av Florida. Lions brukte også et klistermerke med nummere 93 på hjelmene den sesongen. I 2010 ble nummeret gitt til Kyle Vanden Bosch.

Pro Football Hall of Famere

Pride of the Lions
Pride of the Lions ble etablert i 2009, og er en æresring for lagets beste spillere.

75th Season All-Time lag
Den 9. november 2008 presenterte Lions sitt 75th Season All-Time Team under halftime mot Jacksonville Jaguars. Laget ble valgt gjennom en avstemning på nett samt en utvalgskomité.

Merknad:
 1 Hanson var aktiv da han ble utvalgt.

Lions All-Time lag
Den 29. september 2019 annonserte Lions sitt All-Time lag i anledning NFLs 100. sesong under halftime mot Kansas City Chiefs. Laget ble utvalgt gjennom en avstemning på nett, med innspill fra Detroit Lions Legends Community, lagledere og utvalgte medlemmer av media.

Michigan Sports Hall of Fame

Personale

Nåværende personale

Hovedtrenere

Lions har hatt 30 forskjellige hovedtrenere i løpet av lagets eksistens. Deres første var Hal Griffen, som gikk 5–6–3 (.464) med laget i 1930. Wayne Fontes holdt stillingen lengst, fra 1988 til 1996. Lagets nåværende hovedtrener, Dan Campbell, ble ansatt 20. januar 2021.

Offensive coordinators

Defensive coordinators

Special Teams coordinators

Rivaler
Lions har gått gjennom flere divisjonsrivaler i løpet av sin historie. Deres eldste rivaler er Chicago Bears og Green Bay Packers, som de har spilt mot siden 1930. Minnesota Vikings har vært i samme divisjon som Detroit siden deres første sesong i 1961.

Lions har også en sesongoppkjøringsrivalisering med Cleveland Browns, som har fått navnet "Great Lakes Classic". De to lagene har spilt for The Barge Trophy siden 2002. Lions og Browns hadde en solid feide på 50-tallet, da de møttes fire ganger i NFL Championships-kampen (Detroit vant tre av kampene); de har møttes sjeldnere i seriespill etter sammenslåingen av AFL og NFL i 1970 da Browns ble flyttet til American Football Conference.

Radio og TV

Radio

Lions' hovedstasjon på radio er WXYF. Dan Miller er hovedkommentator, Lomas Brown er ekspertkommentator og T.J. Lang er sidelinjereporter.

I 2015 annonserte laget at de skulle flytte fra WXYT-FM til WJR for -sesongen etter 20 år. Avgjørelsen kom som et resultat av at laget krevde at stasjonen sparket Mike Valenti, som ofte var svært kritisk til Lions, dersom kontrakten skulle fornyes. En talsperson for CBS Radio sa at de valgte å beholde Valenti for å holde stasjonens integritet ved like.

Fra og med 2021-sesongen ble WXYT-FM igjen lagets hovedstasjon.

TV

Sesongoppkjøring

I 2015 tok WJBK over etter WXYZ-TV som Lions’ hovedstasjon for kamper i sesongoppkjøringen. I 2023 var Jason Ross Jr. hovedkommentator, Devin Gardner ekspertkommentator, og Dannie Rogers sidelinjereporter. Kamper blir produsert av Bally Sports Detroit.

Seriespill
Kamper i seriespill sendes regionalt på Fox, med unntak av når Lions spiller hjemme mot et AFC-lag, da disse kampene sendes regionalt på CBS. Som et resultat av NFLs "cross flex"-regler rundt kringkasting kan, siden 2014, Lions' kamper som skal sendes på Fox bli flyttet til CBS. Thanksgiving Day-kamper i Detroit sendes alltid riksdekkende. I 2011 ble Detroit Lions det siste laget som spilte under NBCs Sunday Night Football siden nettverket begynte å sende kampene i 2006.

Blackouts

Lions' sesong uten en seier i 2008 og da de gikk 2-14 i 2009, sammen med effekten av den økonomiske krisen i Michigan, førte til at flere kamper ble påvirket av NFLs regler om blackout, da lokale tilhengere ikke kjøpte nok billetter innen 72-timers fristen. Det første tilfellet av en blackout i Ford Field, hvor laget da hadde vært i syv år, kom 26. oktober 2008 mot Washington Redskins. De tidligere 50 seriespillkampene på hjemmebane hadde blitt utsolgt. Den andre kampen i 2009-sesongen, hvor Lions avsluttet sin tapsrekke (også mot Redskins) ble påvirket av en lokal blackout, og det samme gjaldt for comeback-seieren mot Cleveland Browns. Lions hadde kun én blackout i 2010, igjen mot Redskins, da Lions vant 37–25. I 2015 gikk NFL derimot bort fra blackout-reglene, som betyr at alle Lions-kamper blir sendt på lokal-TV, uavhengig av billettsalg.

Kamper ble også ofte påvirket av blackouts i Lions sin forrige hjemmebane, Pontiac Silverdome med 80 000 seter, til tross for positive sesonger og suksess samt populære spillere som Barry Sanders.

Cheerleadere

Den 13. juni 2016 annonserte Lions planer om å opprette et offisielt cheerleaderlag for organisasjonen. Laget annonserte også at Rebecca Girard-Smoker, tidligere direktør for dansegruppen Detroit Pistons, skulle være cheerleadernes trener. Dette var første gangen på over 40 år at laget hadde et offisielt cheerleaderlag. Gruppen underholder under kamper, og deltar ved forskjellige arrangementer.

Se også
 Portsmouth Spartans’ historie
 NFL on Thanksgiving Day

Referanser

Bibliografi

Eksterne lenker
 
 Detroit Lions på National Football Leagues nettsider

 
Lag i National Football League
Idrettslag etablert i 1934
Sport i Michigan
1934 i Michigan